Paul McCartney’s Liverpool Oratorio

Paul McCartney's Liverpool Oratorio er et konsertalbum av Paul McCartney som kom i 1991. Dette var det første seriøse forsøket hans på klassisk musikk. Musikken ble komponert i samarbeid med Carl Davis i anledning  150-årsjubileet til Royal Liverpool Philharmonic Orchestra. Prosjektet fikk mye oppmerksomhet da det ble kjent i juni 1991. Oratoriet består av åtte satser, og er løst basert på livet til Paul McCartney. Hovedpersonen heter Shanty og er fra Liverpool.

Handling  
Hovedpersonen heter Shanty, som viser både til en type sjømannsviser og til den billigste formen for losji, en referanse til McCartneys beskjedne oppvekst. Shanty gikk på skole på Liverpool Institute (McCartneys egen skole), med mottoet «Non Nobis Solum Sed Toti Mundo Nati» («ikke bare for oss selv, men for hele verden ble vi født»). Shanty mistet faren sin tidlig (McCartney på sin side mistet moren). Som voksen så han sin mor på kirkegården i et syn, og skikkelsen gikk over i hans fremtidige kone, begge ved navn Mary. Mary og Shanty gifter seg. Mot slutten er kona offer for en ulykke, og en sykepleier spør henne hva hun heter, det første de spør om for å analysere skaden.

Innspilling
Innspillingen ble gjort under generalprøve til oratoriet, og premieren i Liverpool Cathedral med McCartney i publikum, og med de kjente operasangerne Kiri Te Kanawa, Jerry Hadley, Sally Burgess og Willard White. Lydtekniker på innspillingen var John Timperley.

Mottakelse
Albumet solgte godt, og oratoriet på toppen av de klassiske musikklistene over hele verden. Den nådde 177.-plassen på den vanlige albumlista i USA. Kritikerne var mindre imponert, og de fleste mente at selv om musikken var attraktiv, var det for enkelt, langt og tynt.

Innhold
Alle stykker skrevet av Paul McCartney & Carl Davis.

Plate en

Plate to

Medvirkende
Royal Liverpool Philharmonic Orchestra – orkester
Royal Liverpool Philharmonic Choir – kor
Liverpool Cathedral Choiristers – kor
Carl Davis – dirigent
Ian Tracey – dirigent
Kiri Te Kanawa – sopran
Jerry Hadley – tenor
Sally Burgess – mezzo-sopran
Willard White – bass

Referanser 

Oratorium
Konsertalbum fra 1991
Klassiske album fra 1991
Paul McCartney-album